cyanic-selkie/wikianc huggingface dataset:
Ֆանտաստիկ գազաններ։ Դամբլդորի գաղտնիքները
«Ֆանտաստիկ գազաններ։ Դամբլդորի գաղտնիքները» (Fantastic Beasts: The Secrets of Dumbledore), ռեժիսոր Դեյվիդ Եթսի ֆիլմը՝ հիմնված Ջոան Ռոուլինգի համանուն վեպի վրա, որը էկրանավորվելու է 2021 թվականի վերջին։ Ֆիլմը համարվում է Հարի Փոթերի սփին-օֆֆներից մեկը։ Ֆիլմում գլխավոր դերը կատարել է բրիտանացի դերասան, «Օսկար» մրցանակի դափնեկիր Էդի Ռեդմեյնը։
Սյուժե
Ֆիլմի գործողությունը տեղի են ունենում Երկրորդ համաշխարհային պատերազմի ժամանակ։ Գործողությունները կատարվում են Ռիո դե Ժանեյրոյում և Բեռլինում, իսկ կերպարների թվում հայտնվելու են Ռուբեուս Հագրիդը և երիտասարդ Թոմ Ռեդլը, որը դեռ չի դարձել Վոլան դե Մորտ ։
Արտադրություն
2014 թվականի հոկտեմբերին հայտնի է դարձել, որ «Ֆանտաստիկ գազանները» ունենալու է երեք մաս։ 2016 թվականի հուլիսին Դեյվիդ Եթսը հաստատել է, որ Ջոան Ռոուլինգը արդեն երրորդ ֆիլմի համար գաղափարներ ունի։ 2019 թվականի հոկտեմբերին Դեն Ֆոգլերը հայտարարել է, որ երրորդ ֆիլմը նկարահանվելու է 2020 թվականի փետրվարին։ Մինչև 2019 թվականի նոյեմբերը Ջոան Ռոուլինգը և Սթիվեն Քլովզը ավարտել են սցենարը ։
Ֆիլմի պրեմիերան նախատեսված է 2021 թվականի նոյեմբերի 21-ին ։ Սակայն 2020 թվականի գարնանը նկարահանումները դադարեցվել են կորոնավիրուսի համավարակի պատճառով ։
Ծանոթագրություններ
Կատեգորիա:Ջոան Ռոուլինգի ստեղծագործությունների էկրանավորումներ Կատեգորիա:2021 ֆիլմեր Կատեգորիա:Գրքերի էկրանավորումներ Կատեգորիա:Անգլերեն ֆիլմեր Կատեգորիա:Ֆենտեզի ֆիլմեր Կատեգորիա:Դեյվիդ Եյթսի ֆիլմեր Կատեգորիա:Ամերիկյան արկածային ֆիլմեր Կատեգորիա:2022 ֆիլմեր Կատեգորիա:Բրիտանական արկածային ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր Հարրի Փոթերի մասին Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Բրիտանական ֆենտեզի ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր, որոնց գործողությունները տեղի են ունենում Լոնդոնում
Ապոլինարի Վասնեցով
Ապոլինարի Միխայլովիչ Վասնեցով (Аполлинарий Михайлович Васнецов, ), ռուս նկարիչ, պատմական գեղանկարչության վարպետ, արվեստագետ, Վիկտոր Վասնեցովի եղբայրը։
Կենսագրություն
Ապոլինարի Վասնեցովը ծնվել է 1856 թվականի (օգոստոսի 6-ին) Վյատկա քաղաքի մոտ գտնվող Ռյաբովո գյուղում (ներկայում՝ Կիրովի մարզում)՝ վանականի բազմազավակ ընտանիքում։
Տասներեք տարեկան հասակում Ապոլինարի Վասնեցովը զրկվում է ծնողներից։ Տաղանդավոր պատանին նկարչական կանոնավոր կրթություն չի ստացել։ Վյատկայի հոգևոր ուսումնարանում սովորելու տարիներին դասեր է առել լեհ նկարիչ Միխալ Էլվիրո Անդրիոլիի մոտ, ով աքսորված էր Վյատկա։
1875 թվականին Ապոլինարի Վասնեցովը հրաժարվում է Գեղարվեստի ակադեմիա ընդունվելու մտքից և քննություն է հանձնել ժողովրդական ուսուցչի կոչում ստանալու համար, ինչից հետո գնում է աշխատելու Օռլովի նահանգի Բիստրիցա գյուղում։ Սակայն կարճ ժամանակ անց նա հիասթափվում է նարոդնիկական գաղափարներից և 1878 թվականին վերադառնում Մոսկվա՝ եղբոր մոտ, ու այդ ժամանակից ի վեր զբաղվում է միայն արվեստով։
1882 թվականից Ապոլինարի Վասնեցովն ամեն տարի ամառն անցկացնում է Ախտիրկա գյուղում՝ եղբոր ամառանոցում, որ գտնվում էր Սավվա Մամոնտովի կալվածքի՝ Աբրամցևոյի մոտ։ Շատ է շփվել Աբրամցևոյի նկարիչների խմբակի անդամների հետ։
1883 թվականից Ապոլինարի Վասնեցովն իր աշխատանքները ցուցադրում է Գեղարվեստական շրջիկ ցուցահանդեսների ընկերության կազմակերպած ցուցահանդեսներում։ 1885-1886 թվականներին ճանապարհորդել է Ռուսական կայսրության տարածքում, այցելել Ուկրաինա և Ղրիմ։ 1898 թվականին եղել է Ֆրանսիայում, Իտալիայում և Գերմանիայում։
1900 թվականին Ապոլինարի Վասնեցովը դառնում է Պետերբուրգի Գեղարվեստի ակադեմիայի ակադեմիկոս։ 1903 թվականին մասնակցել է Ռուս նկարիչների միության կազմակերպմանը։
1901-1918 թվականներին ղեկավարել է Մոսկվայի գեղանկարչության, քանդակագործության և ճարտարապետության ուսումնարանի բնանկարի դասարանը։ 1918 թվականից գլխավորել է Հին Մոսկվայի ուսումնասիրման հանձնաժողովը և հնագիտական հետազոտություններ է անցկացրել քաղաքի կենտրոնական հատվածում։
1931 թվականին Ապոլինարի Վասնեցովը եղել է այն միակ նկարիչը, որ հրապարակայնորեն հանդես է եկել Քրիստոս Փրկիչ տաճարի քանդման դեմ՝ նամակ տպագրելով «Իզվեստիա» լրագրում ։
Ապոլինարի Վասնեցովը մահացել է 1933 թվականի հունվարի 23-ին Մոսկվայում, թաղված է Մոսկվայի Վվեդենյան գերեզմանատանը ։
Արտաքին հղումներ
Կատեգորիա:Ռուս նկարիչներ Կատեգորիա:Պերեդվիժնիկներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:20-րդ դարի ռուս նկարիչներ
Սան Մաուրո Պասկոլի
Սան Մաուրո Պասկոլի (San Mauro Pascoli), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը ըստ 2008 թվականի տվյալների կազմում է՝ 11 794 մարդ։ Բնակչության միջին խտությունը՝ 555 մարդ/կմ²։ Զբաղեցնում է 47030 կմ² տարածք։ Փոստային ինդեքս՝ 47021։
Կոմունայի հովանավորն է Սուրբ Կրիսպինը։ Տոնը նշվում է ամեն տարի հոկտեմբերի 25-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ռաաս (կատու)
Ռաասը արտաքինից հովազի նման է։ Մարմնի չափերով սովորական կատվից մեծ է։ Ունի միջին, երկար պոչ, որի ծայրը ծռված է դեպի վեր։ Ռաասը ունի մուգ կանաչ, օվալաձև և ոչ լայն աչքեր։ Իսկ դեմքը այդքան էլ կլոր չէ, այլ քառակուսանման։
Ազգասեր արարատյան
Ազգասեր արարատյան, տասնօրյա, ապա կիսամսյա պարբերական, «Ազգասեր»–ի շարունակությունը։ Խմբագրել և հրատարակել է Մ. Թաղիադյանը Կալկաթայում, 1848–1852 թվականներին։ Նշանաբանն էր՝ «Մաքուր խղճմտանքն առնէ զմարդ երջանիկ», «Աստված և աշխատանք»։ Շարունակել է «Ազգասեր»–ի գաղափարական ավանդները։ Նյութերի զգալի մասը (հրապարակախոսական հոդվածներ, տեսություններ, հետազոտություններ, տեղեկատու լուրեր, չափածո ստեղծագործություններ, թարգմանություններ) գրել է խմբագիր–հրատարակիչը։ Ուշագրավ են ապագայի մասին մտորումները, չափածո մի շարք գործեր, պատմական վավերագրեր, գաղութահայ կյանքի ընթացիկ լուրերը, Թոմաս Խոջամալյանի «Պատմութիւն հնդկաց» գրքի 2-րդ մասը։ «Ազգասեր արարատյան»–ի հրատարակությունը դադարեցվել է բաժանորդների (ընդամենը 19) և աջակցողների թվի նվազման պատճառով ։
Ծանոթագրություններ
Կատեգորիա:Հնդկաստանի հայկական ամսագրեր Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ
Ռախովի շրջան
Ռախովի շրջան (Рахівський район), շրջան Ուկրաինայի Անդրկարպատյան մարզում։
Ստեղծվել է 1945 թվականին։ Վարչական կենտրոնը՝ Ռախով ։
Աշխարհագրություն
Շրջանի տարածքի մակերեսը կազմում է 1892 կմ²։
Բնակչություն
2006 թվականի մարդահամարի արդյունքներով շրջանում բնակվում էր 90945 մարդ։ Բնակչության խտությունը կազմում էր 48,07 մարդ/կմ²։
Արտաքին հղումներ
Կատեգորիա:Անդրկարպատյան մարզ Կատեգորիա:Ուկրաինայի շրջաններ
Վիվիանիի կոր
Վիվիանիի կոր՝ տարածական կոր է։
Տեսքը
Իրենից ներկայացնում է անսահմանության նշանի տեսքով տարածական կոր և հանդիսանում է գնդի հատման գիծը գունդը շոշափող և նրա կենտրոնով անցնող գլանի հետ։ Շոշափման կետով և գնդի կենտրոնով տարված ուղղին ուղղահայաց հարթության վրա կորի պրոյեկցիան իրենից ներկայացնում է Ժերոնոյի լամնիսկատ հարթ կորը։
Կրում է իտալացի մաթեմատիկոս Վինչենցո Վիվիանիի անունը։
Ծանոթագրություններ
Կատեգորիա:Կորեր
Կուֆտիգա
Կուֆտիգա (Куфтига), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կոլոկշա գետի ձախ ափին՝ 46 կմ հեռավորության վրա։ Գետի երկարությունը 23 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Միրչա Լուչեսկու
Միրչա Լուչեսկու (Mircea Lucescu, ), ռումինացի ֆուտբոլիստ և ֆուտբոլային մարզիչ։ Հայտնի է երիտասարդ բրազիլացիների հետ անցկացրած իր աշխատանքներով։ Հանդիսանում է Թուրքիայի ֆուտբոլի ազգային հավաքականի գլխավոր մարզիչը։
Խաղային կարիերա
Ծնվել է 1945 թվականի հուլիսի 29-ին Բուխարեստում։ Ֆուտբոլային կարիերան սկսել է Բուխարեստի «Դինամոյում»։ Բարձրագույն դիվիզիոնում 18-ամյա հարձակվողը նշել է իր նորամուտը 1964 թվականի հունիսի 21-ին («Դինամո» - «Ռապիդ», 5:2)։ 1968-69 թվականների մրցաշրջանում հեղինակել է 8 գոլ առաջնությունում (իր անցկացրած 28 խաղերում) և արժանացել է 1969 թվականի Ռումինիայի տարվա լավագույն ֆուտբոլիստի կոչմանը։ Դառնալով Ռումինիայի ֆուտբոլի ազգային հավաքականի հիմնական հարձակվողը՝ Լուչեսկուն մասնակցել է 1970 թվականին Մեքսիկայում կայացած աշխարհի առաջնությանը։
Մարզչական կարիերա
Մարզչական կարիերայում Միրչա Լուչեսկուի առաջին ակումբն է դառնում «Կորվինուլը»։ Ռումինական ֆուտբոլի միջակը բարձրագույն առաջնությունից դուրս է մնում 1979-80 թվականների մրցաշրջանում, իսկ հաջորդ տարի Լուչեսկուի գլխավորությամբ ակումբը «B» լիգայում զբաղեցնում է առաջին հորիզոնականը։ Հաջորդ երկու մրցաշրջանները Լուչեսկուի գլխավորությամբ ակումբն անցկացնում է հաջողությամբ՝ մրցաշարային աղյուսակում զբաղեցնելով նախ վեցերորդ, ապա երրորդ հորիզոնականները։ Այս շրջանը ակումբի պատմության մեջ ամենահաջողված շրջաններից մեկն է։
1981 թվականին Ռումինիայի ֆուտբոլի ֆեդերացիան Լուչեսկուին նշանակում է Ռումինիայի ազգային հավաքականի մարզիչ։ Եվրո-1984-ի որակավորման փուլում ռումինացիները անսպասելիորեն շրջանցում են Շվեդիային, Չեխոսլովակիային և աշխարհի չեմպիոն Իտալիային, որը այդ խմբային մրցաշարում հանդես էր գալիս շատ անհաջող կերպով։ Հենց առաջնությունում ռումինացիները խմբում զբաղեցնում են վերջին հորիզոնականը և լքում այն։
1985 թվականին Լուչեսկուն գլխավորում է «Դինամոն», որի հետ հասնում է առանձին հաջողությունների, իսկ 1989-90 թվականների մրցաշրջանում նրանք «ոսկե դուբլ» են ձևակերպում։ «Դինամոյի» գլխավոր մարզչի պաշտոնում հինգ մրցաշրջան անցկացնելուց հետո ռումինացին ուղևորվում է Իտալիա, սակայն այնտեղ նա կարևոր հաջողությունների չի հասնում։ Լուչեսկուն մարզում է «Պիզան», «Բրեշիան» և «Ռեջինան»։ 1998-99 թվականների մրցաշրջանում Լուչեսկուն մի քանի ամիս մարզում է «Ինտերը»․ մրցաշրջանի ընթացքում ակումբը մի քանի անգամ փոխում է իր գլխավոր մարզիչներին, սակայն այնուամենայնիվ նրանք ձախողում են առաջնությունը՝ ութերորդ հորիզոնականը զբաղեցնելով։
Լավագույն հեղինակությունը Միրչա Լուչեսկուն ստանում է Թուրքիայում, որտեղ աշխատելով չորս տարի կարողանում է դառնալ երկրի չեմպիոն՝ «Գալաթասարայի» և «Բեշիկթաշի» հետ։ «Գալաթասարայի» հետ ռումինացին դուրս է գալիս ՉԼ-ի 1/4 եզրափակիչ և նվաճում է Եվրոպայի սուպերգավաթը։
«Շախտյոր»
Լուչեսկուն սկսում է մարզել «Շախտյորը» 2004 թվականի մայիսի 18-ին։ Նրա գլխավորությամբ ակումբն ութ անգամ հաղթում է Ուկրաինայի առաջնությունում՝ 2005, 2006, 2008, 2010, 2011, 2012, 2013 և 2014 թվականներին։
Մարզչի մոտ պաշտոնից հեռացվելու իրական վտանգ կար 2008 թվականի գարնանը։ Նրա գլխավորությամբ «Շախտյորի» առաջին խաղում նրանք զիջում են առաջնության նորեկ «Լվովին» 0:2 հաշվով, և դրանից հետո ակումբը հաջորդ 8 տուրերում կարողանում է հասնել ընդամենը մեկ հաղթանակի։ 9-րդ տուրի շրջանակներում «Մետալուրգի» դեմ կայացած խաղում «Շախտյորը» հաղթում էր 1:0 հաշվով, և ակումբի երկրպագունները բարձրացնում են պաստառ հետևյալ բովանդակությամբ․ «Միրչա, քո տունը Իտալիայում հիմա արդեն վառված կլիներ։ Մի՛ չարաշահեք ուկրաինական հյուրասիրությունը» ։ Սակայն հիմնական ժամանակի ավարտից մեկ րոպե առաջ «Մետալուրգը» հավասարեցնում է խաղի հանդիպման հաշիվը, և «Շախտյորի» անընդմեջ պարտությունների շարքը այդպիսով դառնում է տնային առաջնությունում ամենաերկարը վերջին 15 տարիներում, իսկ ակումբը մրցաշրջանային արդյունքներով Ուկրաինայի առաջնությունում զբաղեցնում է 11-րդ հորիզոնականը ։
2009 թվականի հուլիսի 16-ին Լուչեսկուն ինֆարկտ է տանում ակումբի նախապատրաստման ժամանակ նոր մրցաշրջանին Շվեյցարիայում ։
Միրչա Լուչեսկուն Ուկրաինայի ֆուտբոլի ազգային հավաքականի գլխավոր մարզիչը դառնալու թեկնածուներից մեկն էր 2010 թվականի փետրվարին ։
Ռինատ Ահմետովի հետ նա շփվում էր ռուսերենով, իսկ ֆուտբոլիստների հետ՝ պորտուգալերենով, սակայն նախընտրում էր շփվել իր մայրենի լեզվով թարգմանչի օգնությամբ, քանի որ վախենում էր միամտորեն օգտագործել ոչ պարկեշտ բառեր խոսքի մեջ։ Ավարտել է ռուսերեն լեզվի մի քանի դասեր։ Աշխարհայացքով համարվում է աշխարհի մարդ ։
«Շախտյորում» Լուչեսկուն թիմի կազմում ընդգրկում էր մեծ թվով բրազիլացիների։ Անձամբ մարզիչն ասում էր, որ ձեռնատու է ներդնել միջոցները երիտասարդ բրազիլացիների ձեռք բերելու համար ։
2016 թվականի մայիսի 21-ին Լուչեսկուն լքում է Շախտյորը Ուկրաինայի գավաթի խաղարկության ավարտից հետո ։
«Զենիթ»
2016 թվականին Լուչեսկուն պայմանագիր է կնքում Պետերբուրգի «Զենիթի» հետ ։ Համաձայնությունը կնքված էր 2+1 սխեմայով ։ Մարզիչը ներկայացվում է ակումբին հունիսի 3-ին ։
Հուլիսի 23-ին «Զենիթը» 1-0 հաշվով հաղթելով «ԲԿՄԱ»-ին դառնում է Ռուսաստանի սուպերգավաթի դափնեկիր ։ Հոկտեմբերի 27-ին ակումբը Ռուսաստանի գավաթի խաղարկության 1/8 եզրափակչի շրջանաներում կայացած «Անժիի» դեմ խաղում պարտություն է կրում։ Այդ պարտությունը դառնում է առաջինը «Զենիթի» համար Լուչեսկուի գլխավորության շրջանում․ մինչև այդ բոլոր մրցաշարերում կայացած 16 խաղերում նրանք տարել էին 12 հաղթանակ, իսկ այդ խաղում գրանցված հաշիվը վերջին 13,5 տարիների ընթացքում ամենախոշորն էր ։ 2016-17 թվականների Ռուսաստանի առաջնության առաջին շրջանը «Զենիթը» ավարտում է երկրորդ հորիզոնականում։
Եվրոպայի Լիգայում «Զենիթը» «D» խմբից դուրս է գալիս առաջին հորիզոնականով՝ վեց խաղերում տարած հինգ հաղթանակների շնորհիվ։ Խմբից դուրս գալուց հետո «Զենիթը» կենտրոնանում է առաջնության խաղերի վրա, որտեղ նրան սպասում էր պայքարը չեմպիոնության համար առաջատարներ «Սպարտակի» և «ԲԿՄԱ»-ի հետ։ Մայիսի 7-ին, առաջնության 27-րդ տուրում «Զենիթը» 0-1 հաշվով պարտվում է «Տերեկին»։ Այդ խաղից հետո ակումբը կորցնում է չեմպիոն դառնալու իր հնարավորությունը։ Մայիսի 8-ին ԶԼՄ-ներում լուրեր են տարածվում, որ «Զենիթը» որոշել է հեռացնել Լուչեսկուին գլխավոր մարզչի պաշտոնից մրցաշրջանի ավարտից հետո ։ «Լոկոմոտիվի» դեմ արտագնա խաղից հետո, որում «Զենիթը» հաղթում է 2:0 հաշվով, Միրչա Լուչեսկուն տեղեկացնում է, որ իր ապագայի վերաբերյալ որոշումները կկայացվեն հունիսին ։
Մրցաշրջանի արդյունքներով «Զենիթը» հավաքում է 61 միավոր և զբաղեցնում երրորդ հորիզոնականը։ Լուչեսկուն մրցաշրջանի ընթացքում կանոնավոր կերպով քննադատում էր մրցավարներին և ռուսական ֆուտբոլի տնօրինությանը։ Մայիսի 28-ին «Զենիթը» հայտարարում է Լուչեսկուի հետ պայմանագրի խզման մասին ։ Մի քանի օր անց ռումինացի փորձագետը հայտարարում է, որ իր տեղափոխությունը «Զենիթ» մեծ սխալ է եղել ։
Ի ակզբանե «Զենիթը» հայտարարում էր, որ ակումբը չի քննարկում պայմանագրի ժամանակից շուտ խզման համար վճարվող փոխհատուցման հարցը ։ ԶԼՄ-ների հաղորդած լուրերով Լուչեսկուն սկզբում որպես փոխհատուցում պահանջում էր 2 մլն եվրո՝ տարեկան աշխատավարձի կեսը, իսկ հետո՝ 4 մլն ։ Հունիսի 28-ին հայտնի է դառնում, որ «Զենիթը» Լուչեսկուին վճարել է 2,5 մլն եվրո ։
Թուրքիայի հավաքական
2017 թվականի օգոստոսի 2-ին Լուչեսկուն գլխավորում է Թուրքիայի հավաքականը։ Ռումինացի փորձագետի հետ համաձայնությունը կնքվում է «2+1» սխեմայով ։ Լուչեսկու գլխավորությամբ անցկացված առաջին խաղում 2017 թվականի սեպտեմբերի 2-ին Թուրքիայի հավաքականը պարտվում է Ուկրաինայի հավաքականին 0:2 հաշվով։ Երկու անգամն էլ Թուրքիայի հավաքականի դարպասը գրավվել էր խաղի կանոնների խախտումով․ առաջինը՝ խաղից դուրս իրավիճակից, երկրորդը՝ գնդակ՝ դաշտի սահմաններից դուրս գալուց հետո, երբ խաղը չէր կանգնեցվել և Ուկրաինայի հավաքականը գոլ էր հեղինակել։ Խաղից հետո ռումինացին վազում է մրցավար Դավիդ Բորբալանի մոտ հեռախոսով և փորձում է ցույց տալ վիճելի պահերի կրկնապատկերները։ Հոկտեմբերի 5-ին ՖԻՖԱ-ն որակազրկում է Լուչեսկուին մեկ խաղով մրցավարների հետ վիճաբանելու համար ։
Վնասվածքը 2012 թվականի ՃՏՊ-ի ժամանակ
2012 թվականի հունվարի 6-ին մոտավորապես 13։30-ին Լուչեսկուն դառնում է ՃՏՊ-ի մասնակից Բուխարեստում և կրծքավանդակի վնասվածքով տեղափոխվում է հիվանդանոց։ Հիվանդանոցում անցկացնում է ավելի քան երկու շաբաթ ։ Դուրս գրման ժամանակ մարզչին նշանակում են հանգիստ և արգելում են անհանգստանալ։ Միրչա Լուչեսկուի նկատմամբ դատախազությունը հարուցել է քրեական գործ «զանգվածային ավտովթարի համար պայմաններ ստեղծելու և երրորդ անձանց առողջությանը վնաս հասցնելու համար» ։
Արտաքին հղումներ
Կատեգորիա:Ռումինացի ֆուտբոլիստներ Կատեգորիա:Ֆուտբոլի կիսապաշտպաններ
Ու Մարե
Ու Մարե (Oust-Marest), համայնք Ֆրանսիայի Պիկարդիա մարզի Սոմ գավառում ։
Բնակչությունը 2209 թվականի դրությամբ կազմում է 649 մարդ, բնակչության խտությունը` 111.90 մարդ/կմ²։ Բնակավայրը զբաղեցնում է 5.8 կմ² տարածք։
Տնտեսություն
2010 թվականին ուներ 430 աշխատունակ (15-64 տարեկան) բնակիչ, որոնցից ակտիվ էին 306-ը, իսկ ոչ ակտիվները` 124։ Ակտիվության ցուցանիշը կազմում է 71,2 %։ 306 աշխատունակ մարդկանցից աշխատել է 264 անձ (132 տղամարդ և 132 կին)։ Գործազուրկ են եղել 42 անձ (21 տղամարդ և 21 կին)։ 124 անաշխատունակներից 24-ը եղել են աշակերտներ կամ ուսանողներ, 72-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռոկեսթերոն
Ռոկեսթերոն (Roquesteron), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Վանս կանտոնում ։ Մինչև 2015 թվականի մարտը համարվում էր համանուն կոմունայի վարչական կենտրոնը։
Կոմունայի տարածքը կազմում է 6.47 կմ², բնակչությունը՝ 500 մարդ (2006) աճի միտումով։ 559 մարդ (2012), բնակչության խտությունը՝ 86.4 մարդ/կմ²։
Աշխարհագրական դիրք
Համայնքը աշխարհագրականորեն գտնվում է Ալպյան տարածաշրջանում։ Հյուսիսից այն Կյուուբրիի համայնքն է, արևելքում, Պիեռի հանրապետությունը, հարավ-արևելքում, Կոնսեգուդի հանրապետությունը, հարավ-արևմուտքում, Ռոքեոս-Գրեասը-ի համայնքը, արևմուտք` Սիգալ համայնքը։ Ռոքեոս-ի և Ռոսկեստեռոն Գրաս-ի կոմունաները կիսում են Եքստերեն գետը։
Քունրոյտ
Քունրոյտ (Kunreuth), կոմունա Գերմանիայում, Բավարիա յի տարածքում։ Ենթարկվում է Վերին Ֆրանկոնիայի վարչական շրջանին։ Բնակչությունը կազմում է 1361 մարդ (2010 թ.-ի դեկտեմբերի 30-ի տվյալներով) ։ Զբաղեցնում է՝ 9,79 կմ² տարածք։ Պաշտոնական կոդ՝ 09 4 74 145։
Ռոկեսթերոն
Բնակչություն
Բնակչության թվաքանակի դինամիկան ։
Տնտեսություն
2010 կոմունայում հաշվառված են եղել 208 հարկատու տնային տնտեսություններ, որտեղ ապրում էր 476.0 մարդ։ Մեկ հարկատուին բաժին ընկնող շահույթը կազմել է 15 հազար 213 եվրո ։
Անաու
Անաու, երկրագործական հին բնակավայրերի մնացորդներ, Աշխաբադից (Թուրքմենական) 12 կմ արևելք, Անաու կայանի շրջակայքում։ Անաուի մշակույթն ընդգրկում Է նեոլիթից մինչև միջնադար ընկած ժամանակաշրջանը։ Հայտնաբերվել Է 1904 թվականին։ Համաշխարհային համբավ են վայելում Անաուի հյուսիսի և հարավի բլուրները, որոնք Էնեոլիթի և բրոնզի դարի նստակյաց ցեղերի բնակատեղիներ են։ Գտնվել են գունազարդ անոթներ, պղնձե զարդեր, աղորիքներ, խեցեղեն՝ երկրաչափական նախշերով, մանգաղներ, դաշույններ, կնիքներ և այլն։ Պեղումները հաստատեցին, որ բնակավայրերում ապրողներին ծանոթ Է եղել Առաջավոր Ասիայի հողագործական մշակույթը։ Անաուում են գտնվում 1456 թվականին կառուցված մզկիթի ավերակները (լրիվ ավերվել Է 1948 թվականի երկրաշարժի ժամանակ)։
Ծանոթագրություններ
Կատեգորիա:Թուրքմենստանի քաղաքներ
Կաստելետո Ուցոնե
Կաստելետո Ուցոնե  (իտալ․՝ Castelletto Uzzone), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 372 մարդ (2008 թվականի տվյալներով)։ Բնակչության խտությունը 25 մարդ/կմ²։ Տարածքը՝ 15 կմ²։ Փոստային ինդեքս՝ 12070։ Հեռախոսային կոդ՝ 0173։
Կոմունայի հովանավորն է համարվում Ֆրանսիայի թագավոր Սեն Լյուդովիկը։ Տոնը նշվում է օգոստոսի երրորդ կիրակի օրը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մանկական հեռուստատեսության և ռադիոյի միջազգային օր
Մանկական հեռուստատեսության և ռադիոյի միջազգային օր (International Children’s Day of Broadcasting), հատուկ պատանի հանդիսատեսի համար ստեղծվող հեռուստաշոուների և ռադիոհաղորդումների արտադրությամբ զբաղվող բոլոր աշխատակիցների մասնագիտական տոնն է։ Այն նշվում է ամբողջ աշխարհում՝ ամեն տարվա մարտ ամսվա առաջին կիրակի օրը։
Պատմություն և տոն
«Մանկական հեռուստատեսության և ռադիոյի միջազգային օրը» ստեղծվել է 1994 թվականի ապրիլին Կանն քաղաքում Միավորված ազգերի կազմակերպության Մանկական հիմնադրամի (ՅՈՒՆԻՍԵՖ) նախաձեռնությամբ։
Բացի այդ, ՅՈՒՆԻՍԵՖ-ի (Երեխաների օգնության միջազգային արտակարգ հիմնադրամ) տոնի կազմակերպիչների մտահղացմամբ՝ այս միջազգային օրը պետք է հանրության ուշադրությունը հրավիրի երեխաների և երիտասարդների իրավունքների խախտումների հետ կապված խնդիրների վրա։ ՄԱԿ-ի մանկական հիմնադրամը խորհուրդ է տալիս բոլոր լրատվամիջոցներին, բացի մանկական ժամանցային ծրագրերից, եթեր հեռարձակել նաև կրթական ծրագրեր, որոնցից երեխաներն ու պատանիները ողջ աշխարհում կարող են մատչելի լեզվով և նրանց համար հասկանալի ձևով իմանալ իրենց իրավունքների մասին ։
Քլայնզենդելբախ
Քլայնզենդելբախ (Kleinsendelbach), կոմունա Գերմանիայում, Բավարիա երկրամասի Ֆորխհայմ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1520 մարդ։ Զբաղեցնում է՝ 7,50 կմ² տարածք։ Պաշտոնական կոդ 09 4 74 144։
Կոմունան բաժանվում է երկու գյուղական համայնքների։
Սվալյավայի շրջան
Սվալյավայի շրջան (Свалявський район), շրջան Ուկրաինայի Անդրկարպատյան մարզում։
Ստեղծվել է 1956 թվականին։ Վարչական կենտրոնը՝ Սվալյավա ։
Սիլունիխա
Սիլունիխա (Силуниха), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի ձախ ափին՝361 կմ հեռավորության վրա։ Գետի երկարությունը 11 կմ է։
Սվալյավայի շրջան
Աշխարհագրություն
Շրջանի տարածքի մակերեսը կազմում է 673 կմ²։
Սիլունիխա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Սվալյավայի շրջան
Բնակչություն
2006 թվականի մարդահամարի արդյունքներով շրջանում բնակվում էր 54869 մարդ։ Բնակչության խտությունը կազմում էր 81,53 մարդ/կմ²։
Սիլունիխա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Սվալյավայի շրջան
Արտաքին հղումներ
Կատեգորիա:Անդրկարպատյան մարզ Կատեգորիա:Ուկրաինայի շրջաններ
Սիլունիխա
Արտաքին հղումներ
Կատեգորիա:Ռուսաստանի գետեր
Չոն Դա Բին
Չոն Դա Բին (정다빈, ի ծնե՝ Չոն Հե-սուն 전희선, ), հարավկորեացի դերասանուհի։ Առավել հայտնի է «Կատուները տանիքի վրա» (2003) հեռուստասերիալում կատարած գլխավոր դերով։
Կարիերա
Ծնվել է 1980 թվականի մարտի 4-ին Հարավային Կորեայի Սեուլ մայրաքաղաքում։ Նա Դոնգուկի Համալսարանում թատրոն և կինո է ուսումնասիրել։ Օգտագործելով Չոն Դա-բին բեմական անունը, նա 2000 թվականին դեբյուտ է կատարել «The Legend of Gingko» ֆիլմում։
2003 թվականին Չոն և նրա կոլեգա Քիմ Ռե-վոնը հայտնիություն են ձեռք բերում նկարահանվելով «Կատուները տանիքի վրա» հեռուստասերիալում  :;
2004 թվականին նա նկարահանվում է իր առաջին՝ «Նա հոյակապ էր» ռոմանտիկ կատակերգական ֆիլմում ։
Մահ
Նրա ընտանիքը և գործակալությունը հետաքննություն են պահանջել, և դիահերձումն եզրակացրել է, որ դա ինքնասպանություն է եղել ։
Չնայած, որ ոչ մի նամակ չի հայտնաբերվել, մահից մեկ օր առաջ Չոնը իր մտքերը հրապարակել է Cyworld-ի անձնական բլոգում։ «Ավարտ» անվան տակ նա գրել է՝
Դերասանուհու մարմինը դիակիզվել է, իսկ մնացորդը թաղվել է Գյոնգի նահանգի Իլսան քաղաքի պարկերից մեկում։ Չոն Դա-բինի մահն, որը տեղի է ունեցել երգչուհի U;Nee-ի ինքնասպանությունից որոշ ժամանակ հետո, մտահոգության է առաջացրել կրկնվող ինքնասպանությունների շուրջ ։
Արտաքին հղումներ
Կատեգորիա:Դերասանուհիներ այբբենական կարգով Կատեգորիա:Հարավկորեացի կանայք Կատեգորիա:Հարավկորեացի դերասանուհիներ Կատեգորիա:21-րդ դարի դերասանուհիներ Կատեգորիա:Ինքնասպան դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Լուքսոր (մուհաֆազա)
Լուքսորի մարզ (الأقصر‎), Եգիպտոսի Արաբական Հանրապետության 29 մուհաֆազաներից մեկը ։ Լուքսորի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ազատ ելք չունի։
Մաուֆազան զբաղեցնում է 2960 կմ² տարածք և համարվում է 21-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային գլխավոր մարզերից մեկը։
Վարչական բաժանում
Մաուֆազան իր հերթին բաժանված է 2 շրջանների, որոնցից մի քանիսը ունեն քաղաքային կարգավիճակ։ 2 շրջաններն իրենց հերթին բաժանված են 142 գյուղական բնակավայրերի.
Բնակչություն
2014 թվականի տվյալներով մաուֆազայի ընդհանուր բնակչությունը կազմում է 1,119,222 մարդ։ Այդ ցուցանիշով այն գրավում է 22-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 152,47 մարդ/կմ²։
Հիմնական բնակիչները արաբներն են, որոնք  իսլամի դավանողներ են։ Մյուս խոշոր ազգային փոքրամասնություններն են բեդվիններն ու նուբիացիները։
Լուքսորի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։
Նշումներ
Կատեգորիա:Եգիպտոսի մուհաֆազաներ
Պենեդուի գավառ
Պենեդուի գավառ (Microrregião de Penedo) վարչական մեզոշրջան Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի արևելյան մարզի մեջ։ Բնակչությունը կազմում է 125 997 մարդ։ Զբաղեցնում է 1 689,90 կմ² տարածք։ Բնակչության խտությունը՝ 73,70 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ալագոաս նահանգի գավառներ
Վելիկոբերեզնյայի շրջան
Ստեղծվել է 1945 թվականին։ Վարչական կենտրոնը՝ Վելիկիյ Բերյոզնիյ ։
Աշխարհագրություն
Շրջանի տարածքի մակերեսը կազմում է 809 կմ²։
Բնակչություն
2006 թվականի մարդահամարի արդյունքներով շրջանում բնակվում էր 28211 մարդ։ Բնակչության խտությունը կազմում էր 34,87 մարդ/կմ²։
Նատալյա Նովակ
Նատալյա Նովակ (Новак Наталія Василівна, ), ուկրաինացի քաղաքական և պետական գործիչ, 7-8-րդ գումարումների Ուկրաինայի Գերագույն ռադայի ժողովրդական պատգամավոր։
Վաղ տարիներ։ Կրթություն
Նատալյա Նովակը ծնվել է 1955 թվականի նոյեմբերի 21-ին Կիևում։ Կիևի թիվ 160 միջնակարգ դպրոցի շրջանավարտ։
Գերազանցությամբ ավարտել է Շևչենկոյի անվան Կիևի ազգային համալսարանը և Աձնակազմի կառավարման պետական ակադեմիան։ Ունի երեք բարձրագույն կրթություն՝ պատմական, իրավաբանական և տնտեսական։
Կարիերա
Աշխատանքային գործունեությունը որպես ուսուցիչ սկսել է 1973 թվականին։ 1979 թվականից մինչև 1993 թվականը Կիևի կրթական հաստատություններում պատմություն, հասարակագիտություն և իրավագիտություն է դասավանդել։ 1993 թվականից մինչև 2001 թվականն աշխատել է Կիևի տարբեր հաստատություններում տեղեկատվության և գովազդի բաժնի վարիչի, իրավախորհրդատուի և իրավաբանական բաժնի ղեկավարի պաշտոններում։
Երեք անգամ ընտրվել է Կիևի քաղաքային խորհրդի պատգամավոր՝ III, IV և V գումարումների։ 2001 թվականից Կիևի քաղաքային խորհուրդում ղեկավարել է Կիևի բյուջեի և սոցիալ-տնտեսական զարգացման հարցերով բաժինը։
1998 թվականից եղել է «Բարեփոխումներ և կարգուկանոն» կուսակցության անդամ։ Ընտրվել է Կիևի V գումարման քաղաքային խորհրդի պատգամավոր Վիտալի Կլիչկոյի «Պորա-ՊՐՊ» դաշինքից։ Կիևյան խորհրդում ընդգրկված է եղել Վիտալի Կլիչկոյի պատգամավորչական խմբում։
Ուկրաինայի 7-րդ գումարման Ժողովրդական պատգամավոր ("ՈՒԴԱՌ"), պետականաշինության և տեղական ինքնակառավարման հարցերով կոմիտեի նախագահի տեղակալ։
Ուկրաինայի 8-րդ գումարման Ժողովրդական պատգամավոր (ԱԱՊ-Համերաշխություն, ընտրվել է ցուցակի 16-րդ համարով), Ուկրաինայի նախագահի, Ուկրաինայի կառավարության, գործադիր իշխանության կենտրոնական մարմինների և քաղաքական կուսակցությունների, ԲՀ քաղաքականության և արդարադատության հարցերով կոմիտեի քաղաքացիական միավորումների գործունեության օրենսդրական ապահովման հարցերով ենթակոմիտեի ղեկավար։
2015 թվականին «Քաղաքացիական դիրքորոշում» կուսակցության կողմից առաջադրվել է Կիևի քաղաքային ղեկավարի պաշտոնում, 1-ին փուլում զբաղեցրել է 13-րդ տեղը՝ հավաքելով ընտրողների ձայների 0,67 %-ը (5848 մարդ) ։
Ընտանիք
Ամուսնացած է, ունի երկու դուստր։
Արտաքին հղումներ
Կատեգորիա:Կիևի համալսարանի շրջանավարտներ Կատեգորիա:Ուկրաինայի քաղաքական գործիչներ
Հասմիկ Սիմոնյան (բանաստեղծ)
Հասմիկ Գագիկի Սիմոնյան, հայ բանաստեղծ, Հայաստանի գրողների միության անդամ (2007) :
Կենսագրություն
Հասմիկ Սիմոնյանը ծնվել է 1987 թվականին Երևանում։ 2003 թվականին ավարտել է Երևանի Մուշեղ Գալշոյանի անվան թիվ 148 միջնակարգ դպրոցը, 2003-2008 թվականներին սովորել է Երևանի Խաչատուր Աբովյանի անվան պետական մանկավարժական համալսարանի բանասիրական ֆակուլտետում, 2008-2009 թվականներին՝ Կովկասի ինստիտուտի լրագրության բաժնում ։ 2005 թվականին հրատարակված Սիմոնյանի «Լուսնոտ բառեր» բանաստեղծությունների ժողովածուն ձեռագիր վիճակում արժանացել է Սլավիկ Չիլոյանի անվան մրցանակի։ 2010 թվականին հրատարակվել է «Թափթփված սենյակներ» բանաստեղծությունների երկրորդ ժողովածուն։ Տպագրվել է «Գրական թերթ», «Գրեթերթ», «Եղիցի լույս», «Գարուն», «Նարցիս», «Ցոլքեր», «Ինքնագիր», «Հետք» և այլ թերթերում ու ամսագրերում, ինչպես նաև՝ «Գրանիշ» և «Հետք» ինտերնետային կայքերում ։
Ծանոթագրություններ
Կատեգորիա:21-րդ դարի արևելահայ բանաստեղծներ Կատեգորիա:Հայաստանի գրողների միության անդամներ Կատեգորիա:ՀՊՄՀ շրջանավարտներ Կատեգորիա:Հայ գրողներ Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ
Արարումից հետո
Արարումից հետո (Anno Mundi, թարգ.՝ «աշխարհի տարում», לבריאת העולם, թարգ.՝ «արարումից սկսած»), հապավում է որպես Ա.հ., AM կամ A.M., հիմնված աշխարհի արարման և պատմության հետագա զարգացման աստվածաշնչյան հաշվարկման վրա հիմնված թվարկության համակարգ։
Գրականություն
Կատեգորիա:Ժամանակագրություն Կատեգորիա:Լատիներեն բառեր և արտահայտություններ Կատեգորիա:Հրեական օրացույց Կատեգորիա:Բյուզանդական տոմար
Աթենքի համալսարան
Կապոդիստրիայի անվան Աթենքի ազգային համալսարան, Աթենքի համալսարան (Εθνικό και Καποδιστριακό Πανεπιστήμιο Αθηνών), Հունաստանի հնագույն համալսարաններից է։ Հիմնադրվել է 1837 թվականին։
Պատմություն
Աթենքի համալսարանը հիմնադրվել է 1837 թվականի մայիսի 3-ին և տեղակայվել է ճարտարապետներ Ստամատիոս Կլանտիսի և Էդուարդ Շչոբերտի կալվածքում, Ակրոպոլիսի հյուսիսային լանջին։
Kleanthis շինության փոքր տարածքը չի կարողացել բավարարել Օտտոնյան համալսարանի պահանջները, ուստի դանիացի ճարտարապետ Քրիստիան Հանսենին հանձնարավել է նախագծել նոր շենք համալսարանի համար : Հետևելով նեոդասական մոտեցմանը՝ Հանսենը համատեղում է «հուշարձանի շքեղությունը մարդկային լայնածավալ պարզության հետ»՝ շինության տալով H-տեսք։ Շինարարությունը սկսվում է 1839 թվականին։ Շենքի դիմացի թևը հայտնի է որպես "Propylaea", այն ավարտին է հասցվել 1842-1843 թվականներին։ Մյուս թևերի կառուցման հսկողությունն իրականացրել է հույն ճարտարապետ Լիսանդրոս Կաֆտանտցոգլուն, ավելի ուշ՝ նրա գործընկեր Անաստասիոս Տեոֆիլասը՝ շինությունն ավարտին հասցնելով 1864 թվականին։ Շենքը համարվում է «Աթենքի նեոդասական եռագրություն» Աթենքի ակադեմիայի և Հունաստանի ազգային գրադարանի հետ միասին, որոնք հետագայում կառուցվել են համալսարանի աջ և ձախ կողմերում ։
1862 թվականին Օտտոնյան համալսարանն անվանվել է Ազգային համալսարան (Εθνικόν Πανεπιστήμιον), ավելի ուշ՝ Կապոդիստրիայի անվան Աթենքի ազգային համալսարան՝ ի պատիվ անկախ Հունաստանի առաջին ղեկավարը Իոան Կապոդիստրիայի։
Համալսարանի կառուցվածքի մեծ ձևափոխումներ իրականացվեցին 1904 թվականին, երբ արվեստի ֆակուլտետը տարանջատվեց 2 ֆակուլտետների՝ Արվեստի (Σχολή Τεχνών) և Գիտություն (Σχολή Επιστημών), վերջինս իր հերթին կազմված է ֆիզիկայի և մաթեմատիկայի բաժիններից և դեղագիտության դպրոցից։ 1919 թվականին ավելացվեց քիմիայի ֆակուլտետը, 1922 թվականին դեղագիտության դպրոցը անվանափոխվեց և դարձավ բաժին, բժշկության ֆակուլտետում ավելացավ ատամնաբուժության բաժինը։
1895-1911 թվականներին համալսարանը յուրաքանչյուր տարի համալրվել է շուրջ 1,000 նոր ուսանողներով։ Առաջին համաշխարհային պատերազմի ավարտից հետո այս թվաքանակը կրկնապատվեց՝ դառնալով տարեկան 2000 ուսանող։ Այդ պատճառով որոշվեց բոլոր ֆակուլտետներում կիրառել մուտքի ընդունելության քննություններ, որն սկսվեց 1927-1928 ակադեմիական տարվանից։ 1954 թվականից ի վեր ընդունված ուսանողների թիվը գրանցվում է Կրթության և կրոնի նախարարության կողմից։
Խորհրդանիշ
Աթենաս հունական աստվածուհին համարվում է համալսարանի խորհրդանիշը։
Ֆակուլտետներ, բաժիններ
Համալսարանը բաժանվում է դպրոցների ("σχολές"), ֆակուլտետների ("τμήματα"), բաժինների ("τομείς") :
Լա Մալագետա (արենա)
Լա Մալագետա (Plaza de toros de La Malagueta), ցլամարտի արենա Իսպանիայի Մալագա քաղաքում։ Անվանումը ստացել է քաղաքի համանուն պատմական վայրից։ Տեղակայված է Ռեդինգ պուրակում։ Առաջին իրադարձությունն այստեղ անցկացվել է 1876 թվականին։
Կառույց
Լա Մալագետա արենան կառուցվել է 1874 թվականին Խոակին Ռուկոբայի նախագծով, նեո-մուդեխար ճարտարապետական ոճով։ Ութանկյուն շինություն է, արենայի տրամագիծը 52 մետր է։
Կառույցի հանդիսավոր բացումը տեղի է ունեցել 1876 թվականի հունիսի 11-ին։ 1981 թվականին համարվել է Իսպանիայի մշակութային ժառանգության օբյեկտ։ 2010 թվականին կատարված վերանորոգման արդյունքում մարզադաշտը տեղավորում է 9032 հանդիսատես ։ Լա Մալագետան անցկացնում է բարձրակարգ ցլամարտեր իսպանական ոճով։ Ամենահայտնի տոնակատարություններն են Կորիդա Պիկասսիանան (այդպես է անվանվել Պաբլո Պիկասոյի պատվին), որը տեղի է ունենում Սեմանա Սանտայի ընթացքում, և Կորիդա պրեսսան, որն անցկացնում է հունիսին Սիրիակո և Պաուլա սրբերի օրը (վերջիններս 303 թվականին նահատակվել են Մալագա քաղաքում)։
Հայտնի է նաև օգոստոսյան տոնավաճառը և սեզոնի եզրափակիչ կորիդան։ Վերջինը տեղի է ունենում սեպտեմբերի 1-ին Մարիամ Աստվածածնի պատվին։
Լա Մալագետայում գործում է Անտոնիո Օրդոնեսի անվան «Ցլերի թանգարան»։
Արտաքին հղումներ
Կատեգորիա:Իսպանիայի ցլամարտի արենաներ
Սիրական Տիգրանյան
Սիրական Թադևոսի Տիգրանյան, հասարակական-քաղաքական գործիչ, ՀՅԴ անդամ։
Կենսագրություն
Ավարտել է Թիֆլիսի արական գիմնազիան։ Ընդունվել է Պետերբուրգի համալսարանի իրավաբանական ֆակուլտետը, մասնակցել ուսանողական շարժմանը։ Իրավաբանի դիպլոմը նրան իրավունք է տվել Էջմիածնի հոգևոր ճեմարանում զբաղեցնելու իրավաբանական ու փիլիսոփայական գիտությունների ուսուցչի պաշտոն։
Երկրորդ դումայի պատգամավոր է ընտրվել Երևանի նահանգի ոչ մուսուլման ազգաբնակչության կողմից։ Եղել է էսեռների խմբի անդամ, ղեկավարել է դումայի 8 Բաժինը։ Աշխատել է խղճի ազատության, ժողովրդական կրթության հանձնաժողովներում։ Դուման ցրելուց հետո շնորհազրկվել է, ապա աքսորվել ու փախել։
1918 նոյեմբերի 4-ից մինչև 1919 ապրիլի 27 եղել է Հայաստանի առաջին Հանրապետության Արտաքին գործերի նախարարը, Հովհաննես Քաջազնունու կառավարության կազմում ։
1918-1920 թթ. Հայաստանի Հանրապետության գոյության տարբեր ժամանակահատվածներում զբաղեցրել է պետական տարբեր պաշտոններ՝ Արտաքին գործերի նախարարը, ՀՀ հանրային կրթության և արվեստի նախարար, Ազգային ժողովի պատգամավոր, Ազգային ժողովի փոխնախագահ։
Խորհրդային իշխանության հաստատումից հետո տեղափոխվել է Իրան, ավելի ուշ՝ վերադարձել Հայաստան։ 1924 թ. և 1933 թ. Հայաստանի Պետական քաղաքական վարչության (ՊՔՎ) կողմից ձերբակալվել է որպես ակտիվ դաշնակցական, և երկու դեպքում էլ ազատ է արձակվել։
Սիրական Տիգրանյանը ձերբակալվել է 1937 թվականին դեկտեմբերի 3-ին։ 2 օր անց՝ դեկտեմբերի 5-ին ՆԳԺԿ եռյակի որոշմամբ դատապարտվել է գնդակահարության այն մեղադրանքով, որ «դաշնակցական կառավարությունում» զբաղեցրել է պատասխանատու պաշտոններ, դաշնակցական մամուլում հանդես է եկել խորհրդային իշխանությունների դեմ, եղել է Դաշնակցություն կուսակցության անդամ։ Դատավճիռը իրականացվել է նույն օրը ։
Արդարացվել է 1958 թ. հոկտեմբերի 20-ին՝ ՀԽՍՀ Գերագույն դատարանի քրեական գործերի դատական կոլեգիայի որոշումով։
Ընտանիքը
Սիրական Տիգրանյանը մեծ ընտանիքի զավակ է եղել։ Նրա եղբայրներից են եղել կոմպոզիտոր Նիկողայոս Տիգրանյանը, տարբեր տարիներին Ներսիսյան դպրոցի հոգաբարձուների խորհրդի անդամներ Հովսեփ ու Ղազար Տիգրանյանները։
Ծանոթագրություններ
Կատեգորիա:ՀՀ արտաքին գործերի նախարարներ Կատեգորիա:1875 ծնունդներ Կատեգորիա:Գյումրի քաղաքում ծնվածներ Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ Կատեգորիա:Հայաստանի Հանրապետության Խորհրդարանի (1918-1920) 2-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ հասարակական գործիչներ Կատեգորիա:Սանկտ Պետերբուրգի պետական համալսարանի շրջանավարտներ
Ակիտու
Ակիտու (այլ կերպ Զագմուկ), միջագետքյան տոն` նվիրված գարնանը, որին մասնակցում էին ինչպես ազնվականությունը, այնպես էլ հասարակ մարդիկ։ Տարածված է եղել Շումերում, Աքքադում, ինչպես նաև Բաբելոնում և Ասորեստանում։ Տոնի անվանումը չունի ոչ շումերական և ոչ էլ աքքադական ստուգաբանություն, հավանաբար այն օտար ծագում ունի ։
Տոնը կապված է եղել բաբելոնյան աստծու` Մարդուկի պաշտամունքի հետ։
Մ.թ.ա 1-ին հազարամյակում տոնը նշվում էր Սուրբ ամուսնության տոնի հետ, և ի վերջո այդ երկու տոները դարձել են մի մեծ արարողություն։
Տարածումը
Մինչը Սարգոն առաջինի կառավարումը, տոնը հայտնի էր շումերական քաղաք Ուրում, իսկ մ.թ.ա 3-րդ հազարամյակում տոնը տարածված էր Նիպպուրում, հնարավոր է նաև Ումմայում և Լագաշում։ Տոնը սկսել է լայնորեն տարածվել Բաբելոնում և Ասորեստանում հին բաբելոնյան ժամանակաշրջանում։
Տոնը նշելու ժամանակահատվածը
Ի սկզբանե տոնը նշվում էր աշնանը, իսկ հետո սկսել են նշել գարնանը։ Ուրում, իսկ հետագայում նաև Նուպպուրում, տոնը տարվա մեջ երկու անգամ է նշվել` գարնանը և աշնանը, վեցերորդ (կամ չորրորդ) և տասներկուերորդ ամիսներին։
Տոնի ընթացքում կատարվող իրադարձությունները
Թե կոնկրետ ինչ էր կատարվում տոնի ընթացքում այժմ հայտնի չէ։
Բաբելոնում
Բաբելոնում տոնը նվիրված էր Մարդուկ աստծուն։ Տոնի ամենագլխավոր իրադարձություններից մեկը այցն էր այսպես կոչված «Ակիտուի տուն» (հայտնի է նաև «Նոր տարվա տաճար» անվանմամբ)` մի շինություն, որը նախկինում ուներ տաճարի նշանակություն։ Այդ շինությունը գտնվում էր քաղաքի պատերից դուրս` ջրանցքի մոտակայքում։
Գոյություն ուներ մի երթ, որի ընթացքում Մարդուկ աստծու արձանը դուրս էր բերվում տաճարից, դրվում նավի վրա, իսկ դրանից հետո բերվում «Ակիտուի տաճար»։ Այդ նույն ժամանակ Բաբելոն էր տարվում այլ աստվածների արձաններ։ Պեղումների ժամանակ հին Բաբելոնում գտնվել են այսպես կոչված «Սրբազան ուղու» մնացորդները, որն օգտագործվել է այդ արարողության ժամանակ։ «Սրբազան ուղին» անցնում էր ջրանցքով` բաբելոնյան ճանապարհների երկայնքով, մասնավորապես Այիբուրշաբու փողոցի երկայնքով, հետո Իշտարի դարպասների և ամրոցի պատերի երկայնքով։ Հնէաբանները Բաբելոնի ավերակների մոտակայքում գտել են օրհներգեր և այլ տեքստեր` կապված Ակիտուի տոնի հետ։
Արարողությանը մասնակցում էր թագավորը, մասնավորապես երբ արձանը հանվում էր տաճարից։ Բացի այդ, երբ թագավորը արձանը տաճար էր բերում, գերագույն քուրմը պետք է մտրակով հարվածեր թագավորին։ Նրանք համարում էին, որ եթե թագավորը վճարի, ապա ամբողջ գալիք տարին նրա համար երջանիկ կլինի, իսկ հակառակ դեպքում նա այլևս չի կառավարի։ Հասարակ մարդը նույնպես մասնակցում էր արարողությանը։ Նա տոնը ասոցացնում էր ուրախության և զվարճության հետ։
Այլ քաղաքներում
Ակիտույի տոնին նվիրված խնջուքները մ.թ.ա 3-րդ հազարամյակից անց են կացվել տարբեր քաղաքներում։ Նիպպուր և Շիրպուրլե քաղաքներում տոնը նշվում էր ի պատիվ նիգուրիս և Բա աստվածների, այն համարվում էր այդ աստվածների ամուսնության օրը։ Մարի քաղաք-պետությունում հայտնաբերված նամակում, որը Շամշի-Ադադ I-ը գրել էր Յասմախ-Ադադին, հիշատակվում է Ակիտույի տոնը, որը նշվում էր ապրիլ-մայիս ամիսներին։
Կախված քաղաքից` Ակիտուի տոները կարող էին նվիրված լինել այլ աստվածների, բացի Մարդուկից։ Մասնավորապես Ուրուկում տոնը նվիրված էր Անու աստծուն, իսկ Աքքադում` Իշտար աստծուն։ Ասորեստանում տոնը նշվում էր Աշուր և Նինվե քաղաքներում։ Նինվեում տոնը նվիրված էր Իշտարին։
Նշանակությունը
Ակիտույի տոնի կոնկրետ նպատակն անհայտ է։ Կան ենթադրություններ, որ տոնն ազդարարել է վար ու ցանքսի ժամանակահատվածը, ինչպես նաև կապված է եղել այն ավանդության հետ, որ ամռան վերջին բնակչությունը քաղաքից դուրս է եկել, հողերի վիճակը ստուգելու համար։
Անգլիալեզու
Կատեգորիա:Միջագետք Կատեգորիա:Տոներ ըստ կրոնի Կատեգորիա:Ամանոր
Անգանգներ
Անգանգներ (Acrania), ստորին քորդավորների ենթատիպ։ Մարմնի գլխային մասն առանձնացած չէ, գանգ չունեն (որտեղից՝ անունը)։ Մարմինը, ներառյալ ներքին որոշ օրգաններ, հատվածավոր է։ Անգանգների զգայարանները թույլ են զարգացած, սիրտ չունեն (ֆունկցիան կատարում է փորային բաբախող անոթը)։ Հայտնի է Անգանգների 22 տեսակ (առավել հայտնին նշտարիկն է)։
Կատեգորիա:Անգանգներ Կատեգորիա:Կառուցվածքային շեղումներ
Սոլիպսիզմ
Սոլիպսիզմ (լատիներեն՝ solus, միայն + ipse, անձ), օգտագործվում է երկու միմյանց հետ կապ ունեցող, սակայն տարբեր գաղափարների համար՝
Սոլիպսիզմի սկիզբը
Սոլիպսիզմը առաջին անգամ գրանցվել է հույն փիլիսոփա Գորջիասի (Մ. Թ. Ա. 483-375 թթ.) կողմից, որի հետևյալ մտքերը մեջբերվել են հռոմեացի սկեպտիկ Սեքստուս Էմպիրիկուսի կողմից՝
Էպիստեմոլոգիական սոլիպսիզմը սովորաբար բնորոշվում է Գորջիասի 2-րդ և 3-րդ պնդումներով, մետաֆիզիկական սոլիպսիզմը ներառում է բոլոր երեքը։
Մետաֆիզիկական սոլիպսիզմ
Մետաֆիզիկական սոլիպսիզմը իդեալիզմի տարատեսակ է, որը համարում է, որ սոլիպսիստ փիլիսոփայի անձը հանդիսանում է ամբողջ իրականությունը և որ դրսի աշխարհը և այլ անձինք, չունենալով անկախ գոյություն, այդ ինքնության արտապատկերումներն են։
Մեթոդոլոգիական սոլիպսիզմ
Մեթոդոլոգիական սոլիպսիզմը էպիստեմոլոգիական թեզիս է, ըստ որի անձի ինքնությունն ու դրա վիճակները միակ հնարավոր կամ ճիշտ փիլիսոփայական կառուցման սկզբնակետն են։ Այս տողերի թերահավատ հակադրություն է հանդիսանում կարտեզյան սկեպտիցիզմը։
Սոլիպսիզմը մեկն է, թե՞ մի քանիսը
Անձի և սոլիպսիզմի հետևանքների մասին փիլիսոփայական վեճերը պտտվում են հետևյալ հարցերի շուրջ.
Արդյո՞ք սոլիպսիզմը ժխտելի է
Համաձայն մի փաստարկի, չի կարող ստեղծվել այնպիսի մի արդյունք (տրված A սոլիպսիստի կողմից), որը ի վիճակի կլինի ժխտել սոլիպսիզմը (B սոլիպսիստին բավարարելով)։ Հետևաբար սոլիպսիզմը համարվում է անժխտելի, բառի այն իմաստով, որը կիրառվել է Կարլ Փոփերի կողմից։ Սակայն առանձին անձի սոլիպսիստական դիրքորոշումը անժխտելի է միայն այդ անձի համար։ Ցանկացած այլ B անձ ինքնազննման միջոցով կարող է եզրակացնել, որ ինքը (B-ն) իրականում գոյություն ունի, և հետևաբար որ A-ն սխալ է (չնայած B-ն կարող է նույնապես կասկածել A-ի գոյության փաստի մասին և հետևաբար ի վիճակի չլինել ժխտել սոլիպսիզմը ընդհանրապես, այլ միայն A-ի սոլիպսիզմը)։ Նույնիսկ չնայած այն փաստին, որ B-ն ապացուցեց A-ի սխալ լինելը, B-ի համար անհնար է A-ին համոզել հետ կանգնել սոլիպսիզմից, քանի որ A-ն հարցականի տակ է դնում B-ի գոյությունը, մի կողմ դրած B-ի զգացմունքներն ու մտքի արդյունքները։
Արդյո՞ք սոլիպսիզմն իրատեսական է
Գոյություն ունեն գոնե երկու առարկություններ սոլիպսիստական դիրքորոշմանը։ Դրանցից մեկը տեխնիկական է և ներառում է սկզբունքի վերլուծությունը։ Մյուսը տալիս է ողջամիտ հարցեր, որոնց պատասխանները սոլիպսիզմի ճիշտ լինելու դեպքում միանգամայն իրատեսական կլինեին։
Ուղեղ անոթում
Սոլիպսիզմի հետ կապված մտավոր փորձերից մեկը անոթում ուղեղի փորձն է։ Փորձը կատարող անձը հնարավոր է համարում, որ մարդիկ գտնվում են ինչ-որ ամբողջովին անգիտենալի իրականության մեջ՝ ծուղակում, նման այն իրավիճակին, որը ներկայացված էր Մատրիցա կինոֆիլմում։ Հնարավոր է, որ ինչ-որ խենթ գիտնական ուղարկում է անոթում գտնվող այդ ուղեղներին («իրական աշխարհում» գտնվող մարդկանց) այնպիսի ազդանշաններ, որոնք կարող են ստացվել դրանց կողմից, այդպիսով ստեղծելով այդ մարդկանց համար այնպիսի աշխարհ, որը խենթ գիտնականի ծրագրում է։ Սակայն անոթի մեջ գտնվող ուղեղի համար այդ «աշխարհը» բնականաբար չի կարող «իրական» լինել։ Այս փաստն առաջ է քաշում այն հնարավորությունը, որ յուրաքանչյուր մտածված կամ իմացված բան երևակայություն է։ Կամ լավագույն դեպքում, որ ոչ ոք չի կարող հավաստիորեն իմանալ, թե արդյոք իր ուղեղը «իրական աշխարհում» է, թե անոթում ստանում է այնպիսի ազդանշաններ, որոնք կստեղծեին համարժեք գիտակցություն - կամ նույնիսկ արդյոք գոյություն ունի իրական աշխարհ, խենթ գիտնական, ուղեղ կամ անոթ։ Սա նույնպես կարող է կապվել Դեկարտեսի «Մեդիտացիաներին»։ Այդ աշխատությունում Դեկարտեսը համարում է, որ ամբողջ իրականությունն ու իր զգացմունքները պարզապես ուղարկվում են Աստծո կողմից, սակայն չնայած նրան, որ այս օրինակը նույն բանն է այլ պարագայում, Դեկարտեսը օգտագործել է այս սոլիպսիզմի օրինակը միայն այն ժխտելու նպատակով։
Միակ կենդանի էակ
Արդյո՞ք միջուկային հոլոքոստից հետո կենդանի մնացած վերջին մարդը սոլիպսիստ կհանդիսանար։ Անպայման չէ, քանի որ սոլիպսիստների դեպքում նրանք չեն պարզապես հավատում որ իրենց մտքերը ու զգացմունքները փաստերի բերմամբ միակ մտքերն ու զգացմունքներն են, որ կարող են գոյություն ունենալ։ Դրա փոխարեն սոլիպսիստը կարող է ոչ մի իմաստ չկցել այն համարմանը, որ կարող են գոյություն ունենալ այլ՝ սեփականից տարբեր մտքեր և զգացմունքներ, որ կարող են կատարվել իրադարձություններ, կամ որ մարդիկ և առարկաները կարող են գոյություն ունենալ սոլիպսիստի սեփական զգացմունքներից անկախ կերպով։ Կարճ ասած, մետաֆիզիկական սոլիպսիստը հասկանում է «ցավ» բառը, օրինակ, «ինչ-որ մեկի սեփական ցավ» իմաստով, սակայն այս բառը չի կարող համապատասխանաբար մեկնել կոնկրետ այդ ինքնակենտրոն, ոչ-այլ-էությունից բացի որևէ մեկի համար։
Ընդունելով սոլիպսիզմի ճիշտ լինելը, մարդը պետք է գա այն եզրակացությանը, որ սոլիպսիզմը վերոհիշյալներ պայմաններով այնքան իմաստ ունի ցանկացած հոգեբանական պայման այլ մարդ արարածի վերագրելու համար, որքան սեղանի կամ քարի համար։ Հետևապես, ըստ այդ սկզբնապայմանների, որևէ իմաստ չունի այլ մարդ արարածի գիտակցություն վերագրել, և էական չէ նրա՝ վերջին Երկրի մարդը հանդիսանալու փաստը։ Ոչ-սոլիպսիստ «վերջին մարդը» չէր հավատա այդ սկզբունքին, եթե հանկարծ հանդիպեր մեկ այլ մարդ արարածի (կամ պարզապես վերհիշեր ինչ-որ մեկին)։ (Թորնտոն 2006)։
Հատտոնի պարադոքսը
Սոլիպսիզմի վերաբերյալ հետաքրքրաշարժ պարադոքս է նկարագրել բրիտանացի գրող Էրիկ Բոնդ Հատտոնը 1989 թվականին։ Մանուկ ժամանակ Հատտոնը հաճախ էր տեսնում իրական երազներ, որոնցում մարդիկ և առարկաները թվում էին այնքան իրական, որքան արթուն կյանքում։ Սա ստիպեց նրան մտածել, թե արդյոք կյանքն ինքը երազ է, նույնիսկ թե արդյոք ինքը միայն գոյություն ունի ինչ-որ մեկի երազում։ Երբեմն նա տեսնում էր նախաիրական երազ (որում անձը երազ է տեսնում)։ Հատտոնին այս ամենը միշտ անհանգստացնում էր, սակայն մի օր նա գտավ մի կախարդական բանաձև, որը կարող էր կիրառվել այդ երազներում։ «Եթե ես հարց եմ տալիս՝ «արդյո՞ք երազ եմ տեսնում», դա նշանակում է այո, քանի որ այս հարցը երբեք իմ մոտ չէր առաջանա արթուն կյանքում»։ Սակայն երազների բնույթի պատճառով նա երբեք չէր կարողանում դա հիշել, երբ անհրաժեշտ էր։ Շատ տարիներ անց, իր երազների մանկական տպավորվածության մասին գրելիս, նա հանկարծակիի եկավ իր իսկ վաղ բացատրության հակասությամբ։ Իսկապես, հարցնել ինքդ քեզ «արդյո՞ք երազ եմ տեսնում» երազում կարող է ապացուցել, որ իսկապես երազ ես տեսնում։ Սակայն դա հենց այն հարցն էր, որ ինքը հաճախ էր իրեն տալիս արթուն կյանքում։ Այստեղից առաջացավ պարադոքս։ Ի՞նչ հետևության պետք է նա հանգեր։ Որ այդ հարցը չի ապացուցո՞ւմ երազում լինելը։ Թե՞ որ կյանքն իրականում երազ է։
Սոլիպսիզմը էպիստեմոլոգիայում
Սոլիպսիզմի հիմքը ընկած է այն տեսակետում, որ անձը հասկանում է բոլոր հոգեբանական գաղափարները (մտածելը, ցանկանալը, հավատալը, և այլն) իր սեփական մտավոր վիճակի հետ զուգահեռ, այսինքն՝ ներքին զգացմունքի վերացականացմամբ։ Եվ այս տեսակետը, կամ դրա տարատեսակը, առաջ է քաշվել շատ շատերի, եթե ոչ իհարկե փիլիսոփաների մեծամասնության կողմից, քանի որ Դեկարտեսը անժխտելի համոզվածության ինքնակենտրոն փնտրումը բարձրացրել է կրիտիկական էպիստեմոլոգիայի առաջնային նպատակի մակարդակի։ Այս իմաստով հետևաբար գոնե վիճելի է այն փաստը, որ էպիստեմոլոգիական սոլիպսիզմը ակներև է Դեկարտեսից հետո շատ գիտելիքի փիլիսոփայություններում և մտքերում, և որ ցանկացած փիլիսոփայություն, որը ընդունում է Կարտեզյան ինքնակենտրոն մոտեցումը որպես սեփական հիմնարար հենման կմախք ակնհայտորեն սոլիպսիստական է։
Սոլիպսիզմի հիմնախնդիրը երևում է նաև ուշադիր զննման դեպքում, քանի որ այն հիմնված է երեք լայնորեն ընդունված փիլիսոփայական նախապայմանների վրա, որոնք ինքնին հիմնարար են և լայն կարևորություն ունեն։ Դրանք են՝
Այս նախապայմանները անսխալորեն Կարտեզյան հիմք ունեն և չափազանց լայն ընդունում են վայելում թե՛ փիլիսոփաների, թե՛ ոչ-փիլիսոփաների շրջաններում։
Կատեգորիա:Փիլիսոփայական տեսություններ Կատեգորիա:Իմացաբանական տեսություններ Կատեգորիա:Մտքի տեսություններ Կատեգորիա:Եսապաշտություն
Նեգիդալերեն
Նեգիդալերենը կամ նեղիդալերենը (նգդլ.` Ӈе̄ғидал туйэ̄н (Նյեեղիդալ տույէէն)) նեգիդալների լեզուն է։ Այն խոսվում է Ռուսաստանի Խաբարովսկի երկրամասում, Ամուր գետի ստորին և Ամգուն գետի միջին հոսանքներում ։ Պատկանում է տունգուս-մանջուրական լեզվընտանիքի հյուսիսային ճյուղին, որի մեջ են մտնում նաև էվենկերենն ու էվեներենը։ Նեգիդալերենը մոտ է էվենկերենին և երբեմն ներկայացվում է որպես դրա մի բարբառ ։
Վինոգրադովի շրջան (Անդրկարպատյան մարզ)
Վինոգրադովի շրջան (Виноградівський район), շրջան Ուկրաինայի Անդրկարպատյան մարզում։